stanford-oval/wikipedia huggingface dataset:
Stevan Horvat

| Mitalit> Maa:   Jugoslavia.Miesten kreikkalais-roomalainen paini. Olympialaiset  | Mitalit> Maa:   Jugoslavia.Miesten kreikkalais-roomalainen paini. Olympialaiset  | Mitalit> Maa:   Jugoslavia.Miesten kreikkalais-roomalainen paini. Olympialaiset  | Maa:   Jugoslavia> Miesten kreikkalais-roomalainen paini. |
| --- | --- | --- | --- |
|  Pronssia | México 1968 | 70 kg |  |
| MM-kilpailut  | MM-kilpailut  | MM-kilpailut  |  |
|  Kultaa | Helsingborg 1963 | 70 kg |  |
|  Kultaa | Tolero 1966 | 70 kg |  |
|  Hopeaa | Jokohama 1961 | 70 kg |  |
|  Hopeaa | Toledo 1962 | 70 kg |  |
|  Hopeaa | Tampere 1965 | 70 kg |  |
Stevan Horvat (7. lokakuuta 1932 Svetozar Miletić, Sombor, Vojvodina – 28. toukokuuta 2018 Subotica) oli kreikkalais-roomalaisen tyylin painija, joka edusti kansainvälisellä tasolla Jugoslaviaa.
Horvat voitti maailmanmestaruuden 70 kilogramman painoluokassa 1963 Helsingborgissa ja 1966 Toledossa. MM-hopeaa hän saavutti kolmesti (1961, 1962 ja 1965). Viimeisissä arvokilpailuissaan, 1968 Mexico Cityn olympialaisissa, hän saavutti hopeaa jäätyään kaksissa edellisissä olympiakisoissa neljänneksi.
Välimeren kisoissa Horvat voitti kultaa 1959 (78-kiloisissa) ja 1967. Balkanin mestaruuden hän voitti kolmesti peräkkäin vuosina 1960–1962. Jugoslavian mestaruuksia hän saavutti urallaan 11 kappaletta.
Natalia Kallio

Natalia Kallio (s. 1996 Järvenpää) on suomalainen kirjailija, ihmisoikeusaktivisti ja ihmisoikeuskouluttaja. Hänen englanninkielinen esikoisrunokokoelmansa She Needs Bigger Boots ilmestyi vuonna 2019. Vuonna 2022 ilmestyi Kallion autofiktiivinen esikoisromaani Kotileikki.
Teosten teemat

Natalia Kallio on käsitellyt teoksissaan feminismiä ja luokkaeroja. Teosten teemat kumpuavat Kallion omasta elämästä: hän on puhunut siitä, miten on itse kasvanut työväenluokkaisessa perheessä, jossa rahasta on ollut jatkuvasti pulaa. Vaikka teosten teemat liittyvät Kallion omaan elämään, hän on korostanut, että Kotileikki on romaani, ei omaelämäkerta. Sysäys romaanin kirjoittamiseen tuli koronapandemian aikaan, jolloin Kallio havaitsi monien Helsingin Kalliossa asuvien tuttujensa jääneen etätöihin ja lähteneen pois Helsingistä samaan aikaan kun Järvenpäässä asuvat sukulaiset jatkoivat yhteiskunnalle välttämättömien toimintojen pyörittämistä. Kallio näki tämän esimerkkinä siitä, miten luokkaerot näkyvät ihmisten arjessa. Kallio on kertonut, että myös runous on hänelle poliittinen työkalu, jolla voi tuoda esiin yhteiskunnan epäkohtia. Hän puhuu paljon myös feminismin ja luokan intersektiosta ja siitä, miten feminismin pitäisi ajaa kaikkien naisten asemaa luokkataustasta riippumatta. Kallio on puhunut myös taiteen keskiluokkaistumisesta ja siitä, miten keskiluokka on taiteessa yliedustettuna.
Ura

Kallio on käynyt peruskoulun Järvenpäässä. Hän innostui lapsena näyttelemisestä ja haki opiskelemaan lukion Kallion lukioon. Lukion jälkeen hän sai työpaikan Sosialidemokraattisen puolueen nuorisojärjestön Nuorten kotkien kattojärjestöstä IMF-SEIhin. Hän ei ole lukion jälkeen käynyt kouluja, vaan hänet on koulutettu työhön työnantajan puolesta. Järjestössä tehdyn ihmisoikeustyön ja kirjojen kirjoittamisen lisäksi Kallio elättää itsensä sosiaalisen median sisältöä luomalla ja yritysyhteistöillä. Hän on tehnyt yhteistyötä myös mm. suomalaisen koruvalmistaja Aida Impactin kanssa. Suomen entinen pääministeri Sanna Marin on esiintynyt Kallion suunnittelema koru kaulassaan. Kallio on toiminut hallituksen jäsenenä kansainvälisessä IGLYO-järjestössä ja Youth Forumissa.
Perhe

Kallio on kotoisin Järvenpäästä. Hän kasvoi lapsuudessaan yksinhuoltajaäidin lapsena ja päihdeongelmaisten sukulaisten ympäröimänä. Kallion äiti teki hänen lapsuudessaan kolmea työtä.
Kallion puoliso on laulaja-lauluntekijä Alma. He tapasivat molempien opiskellessa Kallion lukiossa, mutta tutustuivat paremmin vasta myöhemmin. Alma ja Kallio ovat olleet yhdessä vuodesta 2017 ja he asuvat Helsingin Kalasatamassa. Kallio on kertonut hänen ja Alman tulevan samanlaisista taustoista, mikä on ollut parille voimavara. Kallio ja Alma ovat harjoittaneet Kalliolle tärkeää aktivismia myös yhdessä. Vuonna 2024 Kallio ja Alma esiintyivät yhdessä Emma-gaalan punaisella matolla. Kallio kantoi kuvissa kylttiä, jossa luki "Israel out or boycott Eurovision". Alma on julkaissut myös kappaleen, jonka nimi on Natalia.
Kesärata-kohu

Heinäkuussa 2022 sosiaalisen median palvelu TikTokissa levisi video, jossa Natalia Kallio suutelee malli Sabina Särkän kanssa. Särkkä julkaisi videoon itse omalla tilillään, minkä jälkeen mediat tarttuivat nopeasti videoon, sillä kuva oli otettu pääministerin virka-asunnon tiedotustilassa. Videosta otetussa pysäytyskuvassa näkyy, kuinka Kallio ja Särkkä ovat nostaneet paidanhelmansa ylös. Kallion rinnat peittää FINLAND-kyltti, ja taustalla lukee "Kesärata 2022". Kuva oli otettu Ruisrock-festivaalin jatkoilla, jonne pääministeri Marin oli kutsunut Särkän ja Kallion osana seuruettaan. Särkkä poisti videon ja pahoitteli sen julkaisua. Marin päätyi pahoittelemaan videota suurlähettiläspäivillä elokuussa 2022, vaikkei esiintynytkään videolla itse eikä ollut tietoinen sen kuvaamisesta.
Teokset

She Needs Bigger Boots.  Helsinki:  Kosmos, 2019.  ISBN 978-952-35200-1-1.
Kotileikki.  Helsinki:  Kosmos, 2022.  ISBN 978-952-352-151-3.
Ski Classics 2015–2016

| 0 | 1 | 2 |
| --- | --- | --- |
Ski Classics 2015–2016
| Laji | Miehet | Naiset |
Voittaja
| Kokonaiscup |  Petter Eliassen |  Britta Johansson Norgren |
| Sprintticup |  Andreas Nygaard | – |
| Nuorten cup |  Stian Hoelgaard |  Emilia Lindstedt |
Kilpailut
Kilpailupaikat: 9
| Henkilökohtaiset kilpailut | 9 | 10 |
← 2014–2015 2016–2017 →
Ski Classics 2015–2016 on maastohiihdon maratonkilpailujen sarjan Ski Classicsin kuudes kilpailukausi. Kausi alkoi 5. joulukuuta 2015 Italian Livignossa ja päättyi 2. huhtikuuta 2016 Ruotsin Åressa. Kausi koostui ensimmäisen kilpailun yhteydessä hiihdetystä prologista ja yhdeksästä varsinaisesta osakilpailusta.
Kokonaiskilpailun voitti miehissä norjalainen Petter Eliassen, jolle voitto oli toinen peräkkäinen, ja naisissa ruotsalainen Britta Johansson Norgren. Miesten puolella norjalaiset voittivat kaikki osakilpailut, kun Eliassen ja John Kristian Dahl voittivat kolmesti, Tord Asle Gjerdalen kahdesti ja Johan Kjølstad kerran. Norjalaiset saavuttivat yhtä vaille myös kaikki palkintopallipaikat, kun henkilökohtaisissa kilpailussa lisäksi vain Venäjän Jevgeni Dementjev ylsi kertaalleen kolmen parhaan joukkoon. Naisten puolella Johansson Norgren voitti neljä osakilpailua. Sveitsiläinen Seraina Boner ja itävaltalainen Katerina Smutna ylsivät kahteen voittoon.
Kilpailut > Miehet

| # | Päivämäärä | Kilpailu | Matka | Voittaja | Toinen | Kolmas |
| --- | --- | --- | --- | --- | --- | --- |
| 1 | 5. joulukuuta 2015 |  La Sgambeda | 15 km (p) prologi | Team United Bakeries  Johan Kjølstad  Øystein Pettersen  John Kristian Dahl  Tore Bjørseth Berdal | Team Exspirit  Morten Eide Pedersen  Daniel Richardsson  Bill Impola  Jimmie Johnsson | Team Santander  Tord Asle Gjerdalen  Anders Aukland  Snorri Einarsson  Øyvind Moen Fjeld |
| 2 | 6. joulukuuta 2015 |  La Sgambeda | 24 km (p)¹ |  John Kristian Dahl |  Jevgeni Dementjev |  Johan Kjølstad |
| 3 | 10. tammikuuta 2016 |  Jizerská padesátka | 50 km (p) |  Petter Eliassen |  Johan Kjølstad |  Anders Aukland |
| 4 | 23. tammikuuta 2016 |  La Diagonela | 55 km (p)¹ |  Petter Eliassen |  Tord Asle Gjerdalen |  Morten Eide Pedersen |
| 5 | 31. tammikuuta 2016 |  Marcialonga | 70 km (p) |  Tord Asle Gjerdalen |  Petter Eliassen |  Stian Hoelgaard |
| 6 | 7. helmikuuta 2016 |  Kaiser Maximilian Lauf² | 55 km (p) |  Petter Eliassen |  Johan Kjølstad |  Tord Asle Gjerdalen |
| 7 | 13. helmikuuta 2016 |  Toblach–Cortina | 32 km (p)¹ |  Tord Asle Gjerdalen |  Petter Eliassen |  John Kristian Dahl |
| 8 | 6. maaliskuuta 2016 |  Vaasahiihto | 90 km (p) |  John Kristian Dahl |  Stian Hoelgaard |  Anders Malmen Høst |
| 9 | 19. maaliskuuta 2016 |  Birkebeinerrennet | 54 km (p) |  John Kristian Dahl |  Anders Aukland |  Petter Eliassen |
| 10 | 2. huhtikuuta 2016 |  Årefjällsloppet | 60 km (p)¹ |  Johan Kjølstad |  John Kristian Dahl |  Petter Eliassen |
¹ Lyhennettiin lumiolosuhteiden vuoksi. La Sgambedassa suunniteltu matka oli 35 km, La Diagonelassa 65 km, Toblach–Cortinassa 50 km ja Årefjällsloppetissa 65 km.

² 7. helmikuuta 2016 oli määrä hiihtää Kaiser Maximilian Laufin sijaan 50 kilometrin (p) König Ludwig Lauf Saksassa, mutta se peruttiin lumiolosuhteista johtuen.
Kilpailut > Naiset

| # | Päivämäärä | Kilpailu | Matka | Voittaja | Toinen | Kolmas |
| --- | --- | --- | --- | --- | --- | --- |
| 1 | 5. joulukuuta 2015 |  La Sgambeda | 15 km (p) prologi |  Lina Korsgren |  Katerina Smutna |  Britta Johansson Norgren |
| 2 | 6. joulukuuta 2015 |  La Sgambeda | 24 km (p)¹ |  Katerina Smutna |  Britta Johansson Norgren |  Justyna Kowalczyk |
| 3 | 10. tammikuuta 2016 |  Jizerská padesátka | 50 km (p) |  Britta Johansson Norgren |  Lina Korsgren |  Sara Lindborg |
| 4 | 23. tammikuuta 2016 |  La Diagonela | 55 km (p)¹ |  Britta Johansson Norgren |  Katerina Smutna |  Seraina Boner |
| 5 | 31. tammikuuta 2016 |  Marcialonga | 70 km (p) |  Britta Johansson Norgren |  Katerina Smutna |  Seraina Boner |
| 6 | 7. helmikuuta 2016 |  Kaiser Maximilian Lauf² | 65 km (p) |  Seraina Boner |  Astrid Øyre Slind |  Katerina Smutna |
| 7 | 13. helmikuuta 2016 |  Toblach–Cortina | 32 km (p)¹ |  Britta Johansson Norgren |  Seraina Boner |  Masako Ishida |
| 8 | 6. maaliskuuta 2016 |  Vaasahiihto | 90 km (p) |  Katerina Smutna |  Britta Johansson Norgren |  Lina Korsgren |
| 9 | 19. maaliskuuta 2016 |  Birkebeinerrennet | 54 km (p) |  Seraina Boner |  Justyna Kowalczyk |  Masako Ishida |
| 10 | 2. huhtikuuta 2016 |  Årefjällsloppet | 60 km (p)¹ |  Justyna Kowalczyk |  Seraina Boner |  Masako Ishida |
¹ Lyhennettiin lumiolosuhteiden vuoksi. La Sgambedassa suunniteltu matka oli 35 km, La Diagonelassa 65 km, Toblach–Cortinassa 50 km ja Årefjällsloppetissa 65 km.

² 7. helmikuuta 2016 oli määrä hiihtää Kaiser Maximilian Laufin sijaan 50 kilometrin (p) König Ludwig Lauf Saksassa, mutta se peruttiin lumiolosuhteista johtuen.
Stereoisomeria

Isomerian karkea luokittelu.
Stereokemiassa stereoisomeria (IUPAC-termi) eli avaruusisomeria (epävirallinen termi) on isomerian muoto, jota ilmentävissä molekyyleissä atomien keskinäiset sitoutumisjärjestykset ja sidoskertaluokat ovat samat, mutta niiden kolmiulotteinen eli avaruudellinen suuntautuminen on erilainen. Stereoisomerian vanha synonyymi on optinen isomeria, eikä IUPAC suosittele tämän termin käyttöä.
Toisin sanoen toistensa stereoisomeerit omaavat muun muassa samat kemialliset ryhmät samoissa runkorakenteensa atomeissa (sitoutumisjärjestykset ovat samat), eivätkä rakenteissa olevat yksöissidokset ole muuttuneet kaksois- tai kolmoissidoksiksi eivätkä nämä ole muuttuneet yksöissidoksisksi (sidoskertaluokat ovat samat). Edeltävät ominaisuudet erottavat stereoisomeerit rakenneisomeereistä, joka on toinen isomerian pääluokka stereoisomerian ohella.
Toistensa stereoisomeerejä ovat enantiomeerit (toistensa peilikuvamolekyylit) ja diastereomeerit (kaikki loput eli ei-peilikuvamolekyyliparit). Stereoisomeerejä voivat olla jotkin molekyylien konfiguraatiot ja konformaatio-isomeerit eli konformeerit, joista jälkimmäiset voivat olla verrattain pysyviä tai hetkellisiä eli ne voivat muuntua normaaliolosuhteissa nopeasti toisikseen.
Kierrevene
Tuoli
Monet toistensa stereoisomeerit ovat kiraalisia, mutta eivät välttämättä. Esimerkiksi sykloheksaani voi olla useina eri konformaatioina, joita ovat muun muassa kiraalinen kierrevene-konformeeri ja ei-kiraalinen (akiraalinen) tuoli-konformeeri.
Stereoisomeriaa ilmentävät monenlaiset molekyylit, joita ovat muun muassa aminohapot, hiilihydraatit, DNA, proteiinit, jotkin lipidit (kuten kolesteroli ja oleiinihappo), jotkin välittäjäaineet (kuten epinefriini), jotkin lääkeaineet (kuten ibuprofeeni), jotkin päihteet (kuten nikotiini ja kokaiini) ja jotkin myrkyt (kuten VX).
Aiheesta muualla

Kuvia tai muita tiedostoja aiheesta Stereoisomeria Wikimedia Commonsissa
Stade du Fort Carré

Stadion (vasemmalla) nähtynä Fort Carrésta.
Stade du Fort Carré on monikäyttöinen stadion Antibesissä, Ranskassa. Stadionilla pelattiin Ruotsin sekä Kuuban välinen ottelu vuoden 1938 jalkapallon MM-kisoissa.
Stereokemia

Erilaisia isomerioita. Stereokemia kohdistuu stereoisomeriaan.
L-alaniini on esimerkki yhdisteestä, jolla on peilikuvaisomeeri (enantiomeeri) D-alaniini.
Stereokemia on kemian osa-alue, joka käsittelee molekyylien kolmiulotteisia rakenteita.
Stereokemialla on suuri merkitys monissa biokemiallisissa reaktioissa ja lääkkeiden vaikutusmekanismeissa. Monilla luonnon aineilla ja lääkeaineilla voi olla useita stereoisomeerejä, jotka ovat kemiallisesti samanlaisia mutta niiden fysiologiset vaikutukset ovat erilaisia. Joidenkin lääkeaineiden toinen muoto on aktiivinen, kun taas toinen muoto on jopa haitallinen (esimerkiksi talidomidi). Stereokemiaan liittyy läheisesti käsite stereoisomeria, jolla tarkoitetaan molekyylin atomien erilaista kolmidimensionaalista järjestäytymistä. Stereoisomeria voidaan jakaa konformaatio- ja konfiguraatioisomeriaan, joka sisältää geometrisen eli cis-trans- (E,Z)-isomerian, optisen eli peilikuvaisomeriaan ja diastereomerian. Peilikuvaisomeerit ovat toistensa enantiomeerejä. Diastereomeriaa esiintyy yhdisteissä, joilla on useita kiraliakeskuksia. Ne stereoisomeerit, jotka eivät ole toistensa enantiomeerejä, ovat toistensa diastereomeerejä.
Aiheesta muualla

Wikimedia Commonsissa on kuvia tai muita tiedostoja aiheesta .
Kuopion yliopisto: Stereokemia
Skånen maanjäristys 2008

| Skånen maanjäristys 2008 |
| --- | --- |
 Episentrumin sijainti Skånessa. Episentrumi sijaitsi Malmön, Simrishamnin ja Ystadin välillä, Sjöbon tai Svedalan alueella.
Päivämäärä:  16. joulukuuta 2008
Magnitudi:  4,3 (Mw)
Syvyys:  10 km 
Episentrumin sijainti:  55.53°N, 13.47°E tai 55.56°N, 13.6°E
Maat, joihin vaikutukset ulottuivat:  Ruotsi, Tanska
Henkilövahingot:  0
Skånen maanjäristys sattui Etelä-Ruotsin Skånessa tiistaina 16. joulukuuta 2008. United States Geological Survey (USGS) ja European-Mediterranean Seismological Centre ilmoittivat järistyksen voimakkuudeksi 4,3 momenttimagnitudia. Episentrumi sijaitsi Sjöbon alueella, 30 kilometriä Malmöstä ja 60 kilometriä Kööpenhaminasta itään. Toisen lähteen mukaan episentrumi oli noin kilometrin päässä Malmö-Sturupin lentoasemalta Sveladalassa. Maanjäristys alkoi aamulla kello 06.20:01 Ruotsin aikaa eli 7.20:01 Suomen aikaa. Järistys kesti noin viisi sekuntia.
Episentrumi sijaitsi Skånessa, ja tärinä tunnettiin ainakin Ruotsin Malmössä, Boråsissa ja osissa Blekingeä, Hallandia ja Smålandia sekä Tanskan Kööpenhaminassa, Roskildessä, Aalborgissa, Bornholmin saarella, Odensessa ja Østjyllandin alueella. Maanjäristyksen johdosta rakennukset, kuten 190-metrinen Turning Torso Malmössä, heiluivat ja pelästyneitä ihmisiä pakeni kellareihin. Myös Skånen hätäkeskus sai yli 1 600 soittoa. Tiettävästi henkilövahingoilta vältyttiin. Muutama henkilö joutui käymään Lundin yliopistollisessa sairaalassa hakemassa apua lieviin vammoihin.
Ruotsin ja Tanskan välistä Juutinrauman ylittävää siltaa jouduttiin tutkimaan mahdollisten järistyksen aiheuttamien ongelmien varalta. Silta on rakennettu kestämään järistykset, jotka ovat voimakkuuksiltaan 5,7 Richterin asteikolla. 1100-luvulta oleviin Sjöbon Blentarpin ja Everlövin kirkkoihin tuli järistyksen seurauksena halkeamia seiniin ja holviin.
Ruotsin alueella tämän kokoluokan maanjäristys on erittäin harvinainen, ja aluksi epäiltiin sen olevan voimakkain vuoden 1904 jälkeen. Tuolloin Oslonvuonossa Norjassa sattunut järistys tuntui koko eteläisessä Skandinaviassa. 17. joulukuuta kuitenkin selvisi, että 16. joulukuuta sattunut järistys ei ollutkaan niin voimakas (4,7 Richterin asteikolla) kuin aluksi luultiin. Sen sijaan se oli voimakkain sitten vuoden 1986, jolloin maa järisi Länsi-Götanmaan Skövdessä.
Aiheesta muualla

Aftonbladet: Jordbävning i hela Skåne (ruotsiksi)
Maanjäristys United States Geological Surveyn (USGS) sivuilla (Arkistoitu – Internet Archive) (englanniksi)
http://www.snsn.se/pictures/skaneskalv081216-5sta.PNG
Stereoetäisyysmittari

Puolalaisen hävittäjän etäisyysmittari (1934)
Stereoetäisyysmittari on optinen väline, jolla mitataan sotilaskäytössä etäisyyttä mittaajan stereonäköä hyödyntäen. Laite on putki, jonka keskellä on katseluaukko ja putken päissä valon sisääntuloaukot. Mittaaja näkee mitattavan maaston sekä siihen optisesti lisätyn etäisyysskaalan, jonka perusteella etäisyys annettuun kohteeseen voidaan arvioida. Etäisyysmittarin pituus on käyttötarkoituksesta riippuen 0,7 metristä useisiin metreihin.
Stereoetäisyysmittarin tärkein hyöty muihin etäisyysmittausvälineisiin on se, että se ei vaadi sähköä toisin kuin esimerkiksi laseretäisyysmittari.
Aiheesta muualla

Wikimedia Commonsissa on kuvia tai muita tiedostoja aiheesta .
Puolustusvoimien kalustoesittely: Stereoetäisyysmittari 0,7 ZEISS (Arkistoitu – Internet Archive)
Stereogrammi

Haita esittävä satunnaispistestereogrammi
Paavi Pius X stereokuvaparissa
Stereogrammi on optinen harha, jossa kaksiulotteinen kuva saadaan näyttämään kolmiulotteiselta. Tavallisesti stereogrammiin piilotettu kolmiulotteinen kuva saadaan näkyviin kohdistamalla katse kuvan taakse tai kuvan etupuolelle.
Stereogrammeja laadittiin jo vuosia ennen kuin ne tulivat uudelleen suosituiksi tietokoneiden kehityksen myötä. Klassisissa stereogrammeissa eli stereokuvapareissa syvyysvaikutelma saadaan aikaan ottamalla kohteesta kaksi kuvaa hiukan eri kuvakulmista ja asettamalla nämä vierekkäin (katso stereoskopia). Uudempi stereogrammien laji on yhden kuvan stereogrammi eli autostereogrammi. Päinvastoin kuin klassisissa stereogrammeissa, näissä stereokuvissa katsoja ei yleensä näe kuvaan piilotettua aihetta ennen kuin silmät on kohdistettu oikein.
Stereogrammeja voi katsoa myös kohdistamalla katse kuvan eteen eli katsomalla kieroon. Tällöin syvyysvaikutelma muuttuu päinvastaiseksi. Jotkut stereogrammit on laadittu siten, että kuva näkyy oikein nimenomaan kieroon katsomalla.
Salvador Dalí loi joitakin vaikuttavia stereogrammeja tutkiessaan optisia harhoja.
Aiheesta muualla

Wikimedia Commonsissa on kuvia tai muita tiedostoja aiheesta .
Gene Levinen värillisiä stereogrammeja (englanniksi)
Gallery of 3D Stereogram Images (englanniksi)
Stereogram Software (englanniksi)
Stereogram Examples (Arkistoitu – Internet Archive) (englanniksi)
3DJournal: Artikkeleja 3D-kuvista ja -elokuvista (englanniksi)
Explora Museum, Frankfurt am Main (saksaksi)
Museum 3. Dimension, Dinkelsbühl, Saksa (saksaksi)
Ohjeita kolmiulotteisten kuvien näkemiseen (englanniksi)
3-D and SIRDS stereogram images (Arkistoitu – Internet Archive) (englanniksi)
Nittedal

Nittedal on kunta Akershusin läänissä Norjassa. Se sijaitsee luoteeseen pääkaupunki Oslosta, ja sitä pidetään Oslon esikaupunkina. Kunnan hallintokeskus on Rotnes, muita taajamia ovat Åneby ja Løvstad. Vuoden 2023 alussa Nittedalissa oli 25 440 asukasta.
Media

Paikallislehti Varingen ilmestyy kahdesti viikossa.
Kuvia

Kunnantalo
Nittedalin asema Gjøvikin radan varrella.
Nittedalin kirkko
Tunnettuja henkilöitä

Torstein Hagen (s. 1943), laivanvarustaja ja miljardööri
Elin Prøysen (s. 1949), kirjailija, toimittaja, laulaja ja kitaristi
Hanne Staff (s. 1972), suunnistaja
Vaakuna

Nittedalin vaakuna on peräisin vuodelta 1987 ja kuvaa kunnan läpi kulkevia rauta- ja valtatietä.
Aiheesta muualla

Kuvia tai muita tiedostoja aiheesta Nittedal Wikimedia Commonsissa
Akershusin läänin kunnat
Asker
Aurskog-Høland
Bærum
Eidsvoll
Enebakk
Frogn
Gjerdrum
Hurdal
Jevnaker
Lillestrøm
Lunner
Lørenskog
Nannestad
Nes
Nesodden
Nittedal
Nordre Follo
Rælingen
Ullensaker
Vestby
Ås
Slovakian neuvostotasavalta

Slovakian neuvostotasavalta (svk. Slovenská republika rád) oli lyhytaikainen kommunistinen valtio. Se perustettiin 16. kesäkuuta 1919 ja sen olemassaolo päättyi 7. heinäkuuta 1919.
Slovakian neuvostotasavalta julistetaan perustetuksi Prešovissa.
Slovakian neuvostasavallan hallitus piti kokouksensa Prešovissa. Sen johtaja oli kansallisuudeltaan tšekkiläinen journalisti Antonin Janoušek. Kyseessä oli neljäs kommunismin nimeen vannova hallinto maailmassa.
Vuoden 1918 lopulla juuri perustetun Tšekkoslovakian joukot alkoivat miehittää nykyisen Slovakian aluetta ympärysvalloilta saamiensa lupausten mukaisesti. Alueen eteläosat olivat Unkarin neuvostotasavallan miehittämiä ja sen joukot auttoivat uuden neuvostotasavallan perustamisessa. Käytännössä Slovakian neuvostotasavalta oli Unkarin neuvostotasavallan nukkevaltio. Pian puhkesi lyhyt sota Unkarin, Tšekkoslovakian ja Romanian välille, jonka seurauksena Slovakian neuvostotasavallan alue liitettiin Tšekkoslovakiaan.
Aiheesta muualla

http://encyclopedia2.thefreedictionary.com/Slovak+Soviet+Republic+of+1919
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.
Käännös suomeksi
Sothot

Kirjailija Mpho Nthunya perinteisessä sothojen päähineessä.
Sothot ovat suuri ryhmä keskenään sukua olevia, bantukieliä puhuvia kansoja Afrikan eteläosassa, varsinkin Lesothossa ja läheisillä Etelä-Afrikan tasavallan alueilla. Siihen kuuluu noin viisi miljoonaa henkeä, jotka ovat pääosin maanviljelijöitä ja karjanhoitajia.[lähde? ]
Statement Festival

Statement Festival on elokuussa 2018 Ruotsissa Göteborgissa järjestetty musiikkifestivaali, jolle sai sekä lavalla että yleisössä osallistua, jos oli nainen, transmies tai muunsukupuolinen.
Ruotsin tasa-arvoasiamies (DO) ilmoitti, että rajoitus on syrjivä, mutta koska suurempaa vahinkoa ei syntynyt koska sisääntullessa ei vieraita tarkastettu, rangaistuksia ei koidu.
Festivaalin perustaja Emma Knyckare.
Festivaalin perustaja on koomikko, tv-esiintyjä Emma Knyckare.
Morris Motors

| Morris Motors Limited |
| --- | --- |
Perustettu:  1912 nimellä W.R.M. Motors 1919 nimi vaihdettu muotoon Morris Motors
Perustaja:  William Richard Morris
Lakkautettu:  fuusio Austin Motor Companyn kanssa 1952
Kotipaikka:  Cowley, Oxford, Oxfordshire
Toimiala:  Ajoneuvoteollisuus
Tytäryhtiöt:  Morris Commercial Cars Ltd Nuffield Acceptances Ltd Nuffield (Australia) Ltd Nuffield Exports Ltd Nuffield Mechanizations Ltd Nuffield Metal Products Ltd Nuffield Press Ltd Nuffield Tools and Gauges Ltd Riley Motors Ltd M.G. Car Company Ltd S.U. Carburetter Company Ltd Wolseley Motors Ltd
Huomioitavaa:  Morris Motors (1912–1952) BMC (1952–1967) British Leyland (1967–1986) Rover Group (1986–1988) BAe (1988–1994) BMW (1994–2000) MG Rover Group (2000–2005) Nanjing Automobile, fuusioitu SAIC ( 2005- )
Infobox OKVirheellinen NIMI-arvo: 
"Bullnose" Morris. Auto joka loi Morrisin maineen ja omaisuuden
1927 Morris Cowley
Morris Motors Limited oli brittiläinen moottoriajoneuvojen valmistaja, jonka perusti vuonna 1912 William Richard Morris. Morris ja sen kilpailija Austin Motor Company Ltd yhdistyivät vuonna 1952 yhtiöksi British Motor Corporation Ltd ( BMC ), jossa Morris, kuin myös Austin, olivat omat erilliset merkkinsä. Automerkkinä Morris oli käytössä vuoteen 1984. Nykyisin oikeudet nimeen ja tuotemerkkiin omistaa Shanghai Automotive Industry Corporation ( SAIC ), jolle ne siirtyivät fuusiossa Nanjing Automobilelta, joka taasen oli ne hankkinut MG Rover Groupilta heinäkuussa 2005.